Peter Sellers

**Peter Sellers** (Southsea, Hampshire, 8. rujna 1925. - London, 24. lipnja 1980.), britanski filmski komičar i glumac. Najpoznatiji je ostao po ulgama u serijalu Pink Panther, Dr. Strangelove i Dobro došli, g. Chance.

## Mlade godine

Peter Sellers je rođen 1925. kao **Richard Henry Sellers** te je pohađao katoličku školi, makar je njegova majka Agnes (Peg) zapravo bila židovske vjeroispovijesti a otac Bill protestantske. Roditelji su bili vrlo pažljivi prema njemu jer su već imali jednog sina koji je umro pri porodu. Na svoj 18. rođendan je bio unovačen u britansku vojnu zrakoplovnu službu, gdje je zabavljao vojnike oponašenjem svojih nadređenih, a nakon završetka 2. svjetskog rata se je neuspješno pokušao zaposliti kod BBC-a, sve dok nije na telefonu nazvao **Roya Speera**, producenta BBC-jevog radijskog programa "Show Time", te se predstavio lažno kao slavna radio zvijezda kako bi preporučio sam sebe za posao.

## Karijera

Karijeru je započeo na radio showu BBC-a "***The Goon Show***" da bi kasnije započeo uspješnu karijeru i na filmu u komedijama. Sellers je ostao zapamćen kao slavni i popularni komičar, poznat po sposobnosti maskiranja i promjene glasa, a osvojio je i nagradu BAFTA za film "I'm All Right Jack". Svoj talent prerušavanja najzornije je dokazao u filmu "Dr. Strangelove" iz 1964. ( kojeg je režirao Stanley Kubrick ) u kojem je glumio čak tri lika; predsjednika, pukovnika i ludog znanstvenika. Te je godine, u šaljivom pothvatu, postao i prvi muškarac koji je bio na naslovnici Playboya.

Postao je vrlo popularan kao ***inspektor Clouseau*** u filmskom serijalu "***Pink Panther***", iako je bilo poznato da je mrzio tu ulogu. U 70-ima je bilježio same neuspjehe u karijeri, sve do hvaljene satire "***[[Dobrodošli, g. Chance]]***" (1979.) za koju je osvojio najviše nagrada u karijeri i koju je pokušavao snimiti 7 godina odtkada je ostao duboko fasciniran pročitavši istoimenu knjigu Jerzya Kosinkija. U nekoliko navrata je izjavio da igrati glavnog junaka u tom filmu, **Chancea Gardnera**, bilo vrlo intimno iskustvo i da se s njim došao najbliže ikada igrajuči sebe.

Bio je vegetarijanac. Imao je troje djece, jednog sina i dvije kćerke, te četiri braka - udao se za Anne Howe, Britt Ekland (sa kojom je doživio infarkt na njihovoj bračnoj noći), Mirandu Quarry te Lynne Frederick. Umro je 1980. sa 55 godina od infarkta.

## Zanimljivosti

* 1964. je postao prvi čovjek na naslovnici časopisa Playboy.
* Sellersov jedini sin, Michael, je također umro od infarkta, sa 52 godine, 24. lipnja 2006. - dakle, na točno isti datum kada i njegov otac.
* 2004. je snimljen TV film "Život i smrt Petera Sellersa", za kojeg su mnogi govorili da je vjerno oslikao komičara, makar je Britt Ekland prigovarala da je prikazan u previše negativnom svjetlu.
* Sellers je komedijom "Dr. Strangelove" postao jedan od samo četiri glumca koja su nominirana za Oscara u filmu u kojem glume dva ili više likova. Ostala trojica su Charles Chaplin za "Veliki diktator", Lee Marvin za Cat Ballou te Nicolas Cage za Adaptacija (2002).
* Odbio je uloge u filmovima "10" i "Producenti (1968)". Bio je u planu da nstupi u filmovima "Lovesick" iz 1983. i "Nevjerno tvoja" 1984., ali je umro prije nego što je uopće i potpisao ugovor.
* Bio je prijatelj Beatlesa.
* U svojoj kasnijoj dobi je izgubio dosta kilograma i postao jako mršav.

## Filmografija

* 1955. Ubojice dama
* 1957. Najmanja predstava na svijetu
* 1959. Ja sam u redu Jack; osvojena BAFTA
* 1962. Lolita; nominacija za Zlatni globus
* 1963. Pink Panther; nominacija za Zlatni globus
* 1964. Dr. Strangelove; nominacija za Oscara i BAFTA-u
* 1965. Što ima novo, mačkice?
* 1967. Casino Royale
* 1968. Zabava
* 1976. Ubojstvo od smrti
* 1976. Pink Panter uzvraća udarac; nominacija za Zlatni globus
* 1979. Dobrodošli, g. Chance ; osvojen Zlatni globus, nominacija za Oscara i BAFTA-u

## Vanjske veze
* IMDb.com
* Službena stranica 
* Fan site
* PeterSellers.org 
* Sellersovo remek-djelo - Dobrodošli, g. Chance
* Biografija
* Filmski.net